Basketball Africa League

Το Basketball Africa League (BAL) είναι το κορυφαίο πρωτάθλημα καλαθοσφαίρισης ανδρών της Αφρικής. Η πρώτη σεζόν θα ξεκινούσε τον Μάρτιο του 2020, αλλά αναβλήθηκε λόγω της επιδημίας του COVID-19. Το πρωτάθλημα αποτελείται από δώδεκα ομάδες, καθεμία από τις οποίες προκρίνεται μέσω του εγχώριου πρωταθλήματός της, παρόμοια με τις μορφές του ΟΥΕΦΑ Τσάμπιονς Λιγκ και του Africa Basketball League. Το πρωτάθλημα είναι μια κοινή προσπάθεια μεταξύ του National Basketball Association (NBA) και της FIBA με χορηγία από τη Nike, την Jordan Brand και την Pepsi.Η εναρκτήρια σεζόν ξεκίνησε με προκριματικούς γύρους τον Οκτώβριο του 2019 και την κανονική σεζόν τον Μάρτιο του 2020. Η διοργάνωση αντικαθιστά το Africa Basketball League της FIBA ως το κορυφαίο πρωτάθλημα της ηπείρου. Ο πρόεδρος του BAL, Αμαντού Γκάλο Φολ, ανακοίνωσε στο All-Star Game ΝΒΑ 2020 στο Σικάγο, ότι η σεζόν θα ξεκινήσει στις 13 Μαρτίου. Στην εκδήλωση, η Nike και η Jordan αποκάλυψαν τις επίσημες φανέλες για τις δώδεκα ομάδες (έξι από τις ομάδες θα εξοπλιστούν από τη Nike και οι άλλες έξι από την Jordan). Το BAL προώθησε επίσης τον επίσημο ιστότοπο και τους λογαριασμούς κοινωνικών μέσων του πρωταθλήματος.

 Στις 16 Φεβρουαρίου 2019, το NBA και η FIBA ανακοίνωσαν σχέδια για τη δημιουργία ενός ηπειρωτικού επαγγελματικού πρωταθλήματος καλαθοσφαίρισης. Κατά τη διάρκεια συνέντευξης τύπου στο All-Star Game ΝΒΑ 2019, ο Επίτροπος Άνταμ Σίλβερ ανέπτυξε τα σχέδια για την ίδρυση του πρωταθλήματος, όπου δήλωσε πως το πρωτάθλημα θα περιλαμβάνει 12 ομάδες μετά τα προκριματικά τουρνουά στα τέλη του 2019. Οι χώρες που ανακοικώθηκε ότι θα μπορούσαν ενδεχομένως να φιλοξενήσουν μια ομάδα, ήταν οι: Αγκόλα, Αίγυπτος, Κένυα, Μαρόκο, Νιγηρία, Ρουάντα, Σενεγάλη, Νότια Αφρική και Τυνησία. Ο Σίλβερ υπαινίχθηκε επίσης τη συμμετοχή του πρώην Προέδρου των ΗΠΑ, Μπαράκ Ομπάμα, σε έναν απροσδιόριστο ρόλο. Τον Μάιο του 2019, ο Αμαντού Γκάλο Φολ ορίστηκε ο πρώτος πρόεδρος του BAL από το NBA. Τον Σεπτέμβριο του 2019, το BAL ανακοίνωσε τους χώρους και τις πόλεις για την εναρκτήρια σεζόν, η οποία περιελάμβανε ένα Final Four που θα διεξαγόταν στην Αρένα Κιγκάλι στο Κιγκάλι της Ρουάντα.Στις 15 Οκτωβρίου 2019, ξεκίνησαν τα προκριματικά τουρνουά για την εναρκτήρια σεζόν, με συμμετοχή ομάδων από 32 αφρικανικές χώρες. Στις 3 Μαρτίου 2020, το BAL ανακοίνωσε ότι αναβάλλει τη σεζόν του λόγω της επιδημίας του COVID-19. Σε σύγκριση με το ΟΥΕΦΑ Τσάμπιονς Λιγκ στο ποδόσφαιρο, η διοργάνωση έχει προκριματικούς γύρους για να καθορίσει ποιες ομάδες παίζουν κάθε σεζόν. Σε κάθε εθνική ομοσπονδία από αφρικανικές χώρες θα δοθεί η δυνατότητα να στείλουν έναν σύλλογο εκπροσώπησης, συνήθως τους εθνικούς πρωταθλητές. Στα προκριματικά τουρνουά του BAL, οι ομάδες παίζουν μεταξύ τους σε ομίλους για έξι θέσεις στην κανονική σεζόν του BAL. Έξι ομάδες από έξι χώρες προκρίνονται άμεσα για την κανονική σεζόν για να κάνουν συνολικά δώδεκα ομάδες. Στην εναρκτήρια σεζόν του, το BAL θα αποτελείται από δώδεκα ομάδες. Στην κανονική σεζόν, οι δώδεκα ομάδες χωρίζονται σε δύο περιφέρειες, όπου θα παίζουν πέντε αγώνες η καθεμία. Οι τρεις κορυφαίες ομάδες από κάθε περιφέρεια προχωρούν στο Super 6. Στο Super 6, όλες οι ομάδες παίζουν σε μορφή round-robin για να καθορίσουν τις τέσσερις ομάδες που προκρίνονται για το Φάιναλ Φορ. Κάθε σύλλογος που συμμετέχει στην κανονική σεζόν του BAL περιορίζεται στο να έχει μόνο τέσσερις ξένους παίκτες, πράγμα που σημαίνει ότι πρέπει να έχει τουλάχιστον 8 γηγενής παίκτες στο ρόστερ του. Δύο από τους τέσσερις ξένους παίκτες πρέπει επίσης να προέρχονται από μια αφρικανική χώρα.